62024CO0827_INF
Определение на Съда (девети състав) от 2 септември 2025 г. —Direct Line Inox Impex и др.
(Дело C‑827/24)
„Преюдициално запитване — Член 99 от Процедурния правилник на Съда — Отговор, който може да бъде изведен недвусмислено от съдебната практика — Обща търговска политика — Антидъмпингови мита — Внос на безшевни тръби от неръждаема стомана с произход от Китай, студеноизтеглени в Индия — Регламент (ЕС) 2016/1036 — Член 13, параграф 1 — Заобикаляне — Изключване — Съществено изменение — Митнически съюз — Регламент (ЕС) № 952/2013 — Митнически кодекс на Съюза — Член 60, параграф 2 — Придобиване на произход на стоките — Първично правило, което изключва промяната на произхода на горещообработени стоманени тръби след студената им преработка“
Обща търговска политика — Защита срещу дъмпинг — Заобикаляне — Изключване — Студено формоване в Индия на безшевни железни или стоманени тръби или тръбопроводи с произход от Китай — Произход на стоките — Определяне — Съществена обработка или преработка — Констатация на Европейската комисия за съществено преработване на тези продукти — Последна съществена икономически обоснована преработка или обработка, която предоставя на тези продукти произход от Индия
(Регламенти на Европейския парламент и на Съвета № 952/2013, член 60, параграф 2, и 2016/1036, член 13, параграф 1)
(вж. т. 22—31)
Диспозитив
Член 13, параграф 1 от Регламент (ЕС) 2016/1036 на Европейския парламент и на Съвета от 8 юни 2016 година за защита срещу дъмпингов внос от страни, които не са членки на Европейския съюз, и член 60, параграф 2 от Регламент (ЕС) № 952/2013 на Европейския парламент и на Съвета от 9 октомври 2013 година за създаване на Митнически кодекс на Съюза
трябва да се тълкуват в смисъл, че
студеното формоване в Индия на безшевни железни или стоманени тръби или тръбопроводи с произход от Китай, за което Европейската комисия е констатирала, че съществено е изменило тези продукти, тъй като необратимо е изменило съществените им характеристики, представлява видоизменение, което изключва прилагането на член 13, параграф 1 от Регламент 2016/1036, и „последна[…] съществена, икономически обоснована преработка или обработка“ по смисъла на член 60, параграф 2 от Регламент № 952/2013, което предоставя на тези продукти произход от Индия.